**Szombathely Megyei Jogú Város Önkormányzata Közgyűlésének**

**19/2025. (VI. 23.) önkormányzati rendelete**

**a helyiségbérlet szabályairól szóló 17/2006. (V.25.) önkormányzati rendelet módosításáról**

[1] A helyiségbérlet szabályairól szóló 17/2006. (V.25.) önkormányzati rendelet módosításával a szabályozás célja, hogy ugyanazon helyiségért értékbecslő által kalkulált bérleti díj összeg ne rójon aránytalan terhet a bérlőkre, ugyanakkor a nem a rendeleti szabályokkal egyező albérletbe adást kiküszöbölje az önkormányzat. Nincs szükség kétféle szabályozásra a helyiség és műszakilag elkülönülő helyiségrész vonatkozásában, egységes előírás alkalmazása indokolt.

[2] Szombathely Megyei Jogú Város Közgyűlése a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében és 42. § (2) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a bérlők és bérbeadók településen működő érdekképviseleti szervezete véleményének kikérésével az alábbi rendeletet alkotja:

**1. §**

A helyiségbérlet szabályairól szóló 17/2006. (V.25.) önkormányzati rendelet (a továbbiakban: Rendelet) 29. § (3) bekezdés a) pontja helyébe a következő rendelkezés lép:

*(A hozzájárulás nem tagadható meg, ha)*

„*a)* a bérlő függetlenül az albérletbe adott helyiségrész nagyságától 20 %-kal megemelt bérleti díj megfizetését vállalja,”

**2. §**

Hatályát veszti a Rendelet 29. § (3) bekezdés b) pontja.

**3. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2025. június 23.**

**/: Dr. Károlyi Ákos :/  
 jegyző**